open-index/open-wikipedia-markdown huggingface dataset:
Παλιό πάρκο των ελαφιών

μικρογραφία|300px|Αθλητικές υποδομές εντός του πάρκου

Το **παλιό πάρκο των ελαφιών** (αγγλικά: *Old Deer Park*) είναι ημιδασική έκταση και πάρκο 1,45 τ.χλμ. στην περιοχή του Ρίτσμοντ στο νοτιοδυτικό Λονδίνο.

## Τοποθεσία
Συνορεύει με τον Τάμεση στα δυτικά, τους κήπους του Κιου στα βόρεια, και την αστική περιοχή της κύριας πόλης του Ρίτσμοντ στα ανατολικά και νότια. Αποτελεί ιδιοκτησία του αγγλικού στέμματος ενώ η διέλευση σε αυτό είναι ελεύθερη. Από την πλευρά του ποταμού, διαθέτει κανάλι για την αποφυγή πλημμυρών κατά τις περιόδους ανόδου της στάθμης του ποταμού λόγω παλίρροιας, ενώ προστατεύεται και με την λειτουργία του υδατοφράκτη του Ρίτσμοντ σε κοντινή απόσταση.

## Ιστορία
μικρογραφία|Ο ένας από τους 2 οβελίσκους του πάρκου
Το πάρκο παραδοσιακά αποτελούσε χώρο κυνηγιού ελαφιών των Άγγλων βασιλέων, καθώς σε διπλανή τοποθεσία βρισκόταν το παλάτι του Ρίτσμοντ. Το 1637 ο Κάρολος Α´ ίδρυσε ένα πολύ μεγαλύτερο νέο πάρκο στο Ρίτσμοντ σε λίγο μακρινότερη τοποθεσία για τις δραστηριότητες του κυνηγιού, και έτσι το πάρκο δίπλα από το παλάτι απέκτησε την σημερινή του ονομασία ως *παλιό πάρκο των ελαφιών* (*Old Deer Park*).

Από τα τέλη του 19ου αιώνα, το μεγαλύτερο μέρος του πάρκου χρησιμοποιείται για αγώνες γκολφ και κρίκετ. Αξιοσημείωτο κτήριο αποτελεί το παλιό *αστρονομικό παρατηρητήριο του βασιλέως* (*King's Observatory*) το οποίο ιδρύθηκε από τον Γεώργιο Γ´ το 1769, και το οποίο πλέον είναι ιδιωτική οικία. Στα νοτιοδυτικά του παλιού παρατηρητηρίου διασώζονται τα θεμέλια παλαιού χριστιανικού ναού ο οποίος ιδρύθηκε από τον Ερρίκο Ε´ το 1414.Η κατασκευή της σιδηροδρομικής γραμμής για τον σταθμό του Ρίτσμοντ την περίοδο 1847/8, και η σιδηροδρομική γέφυρα του Ρίτσμοντ, περιόρισαν την πρόσβαση στο πάρκο, κάτι που μετέπειτα διευκολύνθηκε εν μέρει με την κατασκευή νέων μονοπατιών και γεφυρών.

Εντός του πάρκου, βρίσκονται 2 πέτρινοι οβελίσκοι, οι οποίοι ανεγέρθηκαν το 1874 και αρχικά χρησιμοποιούνταν από το παρατηρητήριο του βασιλέως για την παρατήρηση της διέλευσης της Αφροδίτης μπροστά από τον Ήλιο κατά το έτος εκείνο. Κατά την τοπική παράδοση όμως, η διήγηση είναι πως ανεγέρθηκαν προς μνήμη 2 αντρών που μονομάχησαν μεταξύ τους για την τιμή μιας γυναικός, Η οποία αργότερα λόγω των τύψεων που είχε, αυτοκτόνησε με πνιγμό πέφτοντας σε ποτάμι .

## Παραπομπές


## Εξωτερικοί σύνδεσμοι
*London Borough of Richmond upon Thames: Old Deer Park

Κατηγορία:Πάρκα στην Αγγλία
Δημήτριος Τσιτσάρας

Ο **Δημήτριος Τσιτσάρας** (1867 - ;) ήταν Έλληνας πολιτικός.

## Βιογραφικά στοιχεία

Ήταν γιος του Γεωργίου Τσιτσάρα. Αδελφός του ήταν ο Σπυρίδων Τσιτσάρας. Σπούδασε νομικά και ιδιώτευσε ως δικηγόρος. 

Εξελέγη πρώτη φορά βουλευτής Αιτωλίας και Ακαρνανίας στις εκλογές του 1899 και επανεξελέγη σε αυτές του 1902, του 1905, του 1906, εκλογές του Αυγούστου 1910, του Νοεμβρίου 1910, του Μαΐου 1915, του Δεκεμβρίου 1915, του 1920 και του 1928 (Ευρυτανίας). Στις γερουσιαστικές εκλογές του 1932 εξελέγη αρτιστίνδην γερουσιαστής εκ της Βουλής και της Γερουσίας.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Ευρυτανίας
Κατηγορία:Βουλευτές Αιτωλοακαρνανίας
Τσιπς

Τα** τσιπς **(αγγλ. *chips*) ή **πατατάκια** στα ελληνικά, είναι λεπτές φέτες πατάτας που έχουν τηγανιστεί σε λάδι, ψηθεί ή βραστεί. Τα τσιπς συνήθως χρησιμεύουν ως σνακ, συνοδευτικό ή ορεκτικό. Τα κλασσικά τσιπς είναι μαγειρεμένα και αλατισμένα. Οι επιπρόσθετες ποικιλίες παρασκευάζονται χρησιμοποιώντας διάφορα αρώματα και συστατικά όπως βότανα, μπαχαρικά, τυριά, άλλες φυσικές γεύσεις, τεχνητά αρώματα και πρόσθετα. Γενικότερα, τα τσιπς περιλαμβάνουν αλμυρά προϊόντα σνακ που παρασκευάζονται όχι μόνο από πατάτα αλλά και από καλαμπόκι, ταπιόκα, μπανάνα ή άλλα σιτηρά, και άλλες ρίζες λαχανικών (π.χ. γλυκοπατάτα και καρότο) και άλλα φρούτα.

## Ιστορία
Το 1853 ο Τζορτζ Κραμ, σεφ σε ένα εστιατόριο της Νέας Υόρκης, εξοργισμένος κυριολεκτικά με έναν πελάτη του, δημιούργησε τα πρώτα πατατάκια για να τον τιμωρήσει. Ο πελάτης είχε διαμαρτυρηθεί στην διεύθυνση πως οι πατάτες του ήταν μαλακές και υγρές και ο Κραμ αποφάσισε να τον τιμωρήσει. Τεμάχισε λοιπόν τις πατάτες όσο πιο λεπτά μπορούσε και τις τηγάνισε σε καυτό λίπος. Τέλος τις γαρνίρισε με πολύ πολύ αλάτι.

## Παραπομπές

Κατηγορία:Αμερικανική κουζίνα
Κατηγορία:Βρετανική κουζίνα
Κατηγορία:Τρόφιμα ευκολίας
Κατηγορία:Τρόφιμα με βάση την πατάτα
Κατηγορία:Σνακ
Κατηγορία:Φαγητό δρόμου
Ρίτσμοντ Γκρην

Το **Ρίτσμοντ Γκρην** (αγγλικά: *Richmond Green*, μτφ. *πράσινο του Ρίτσμοντ*) είναι πάρκο και χώρος αναψυχής στην περιοχή του κεντρικού Ρίτσμοντ στο νοτιοδυτικό Λονδίνο. Αποτελεί ιδιοκτησία του αγγλικού στέμματος και ενοικιάζεται από τον τοπικό δήμο του Ρίτσμοντ. Έχει τετράγωνο σχήμα και έκταση 0,05 τ.χλμ., ενώ στην βορειοανατολική πλευρά του συνορεύει με ένα μικρότερο πάρκο το οποίο ονομάζει *Λιτλ Γκρην* (*Little Green*, *μικρό πράσινο*).  

## Περιγραφή
Περιμετρικά του πάρκου υπάρχουν διάφορα ιστορικά κτήρια τα οποία χρησιμοποιούνται ως κατοικίες, και τα οποία στην πλειοψηφία τους είναι προστατευόμενα από την αγγλική νομοθεσία λόγω του ιστορικού και πολιτιστικού χαρακτήρα τους, καθώς και η κρήνη του 19ου αιώνα στην νοτιοανατολική πλευρά του πάρκου. Σε πολύ κοντινή απόσταση βρίσκεται η πύλη του παλατιού του Ρίτσμοντ, το θέατρο του Ρίτσμοντ, και η δανειστική βιβλιοθήκη της πόλης.  

Κατά τον Μεσαίωνα αποτελούσε χώρο διεξαγωγής κονταρομαχιών των Άγγλων ιπποτών, καθώς βρίσκεται ακριβώς έξω από την παλιά πύλη του παλατιού, ενώ από τον 16ο αιώνα διοργανώνοντας αγώνες τοξοβολίας, και από τον 18ο και έπειτα αγώνες κρίκετ. Αξιόλογα κτήρια επίσης είναι τα δύο επί της οδού *Πόρτλαντ Τέρας* (*Portland Terrace*) με απευθείας θέα στο πάρκο, τα οποία κτίστηκαν το 1724 για την στέγαση του υπηρετικού προσωπικού της Καρολίνας του Άνσμπαχ , σύζυγο του βασιλιά Γεωργίου Β´, και ενοικιάζονται πλέον ως ιδιωτικά διαμερίσματα. Ο εξερευνητής του 19ου αιώνα, Ρίτσαρντ Μπάρτον, έμενε στο 2ο κτήριο. 

## Φωτογραφικό υλικό

Splendid Victorian Houses on Richmond Green, London-5057587834.jpg|Τα 2 κτήρια επί της *Πόρτλαντ Τέρας*
Richmond Green 5260-6s.jpg|Πανοραμική αποψη του πάρκου
Fountain Richmond Green.jpg|Η κρήνη του 19ου αιώνα στην νοτιοανατολική πλευρά του πάρκου


## Παραπομπές


## Εξωτερικοί σύνδεσμοι

* "Richmond Green properties", Local history notes, Local Studies Collection, London Borough of Richmond upon Thames, 3 August 2009
* Friends of Richmond Green
* Richmond Local History Society
* The Richmond Society

Κατηγορία:Πάρκα στην Αγγλία
Περικλής Τριανταφυλλίδης

Ο **Περικλής Τριανταφυλλίδης** (1890 - ;) ήταν Έλληνας πολιτικός.

## Βιογραφικά στοιχεία

Ήταν δικηγόρος. Στις γερουσιαστικές εκλογές του 1929 εξελέγη γερουσιαστής Θεσσαλονίκης για τριετή θητεία.

## Παραπομπές


Κατηγορία:Έλληνες γερουσιαστές
Rag'n'Bone Man

Ο **Rory Charles Graham** (γενν. 29 Ιανουαρίου 1985), ευρύτερα γνωστός ως **Rag'n'Bone Man**, είναι Άγγλος τραγουδιστής και τραγουδοποιός. Το πρώτο του single *Human* κυκλοφόρησε το 2016 και το ντεμπούτο του άλμπουμ με τον ίδιο τίτλο κυκλοφόρησε τον Φεβρουάριο του 2017. Στα 2017 Brit Awards κέρδισα τα βραβεία British Breakthrough Act και το Critics' Choice Award.

## Σταδιοδρομία
### Τα πρώτα χρόνια (1985-2010)
Ο Γκράχαμ γεννήθηκε στην Uckfield, East Sussex, στις 29 Ιανουαρίου 1985. παρακολούθησε το σχολείο Ringmer community College, αποβλήθηκε και στη συνέχεια φοίτησε στο Άκφιλντ Κοινότητα Technology College. Στην ηλικία των 15, άρχισε να τραγουδά με ένα γκρουπ με drum and bass χρησιμοποιώντας το όνομα Rag'n'Bone Man, το οποίο εμπνεύστηκε βλέποντας τις επαναλήψεις της Βρετανικής κωμικής σειράς της δεκαετίας του 1970 *[[Steptoe and Son]]*. Όταν μετακόμισε στο Μπράιτον, ο φίλος του Gi3mo σχημάτισε ένα γκρουπ με το όνομα "Rum Committee" και τον κάλεσε να συμμετέχει στην ομάδα. Άρχισε λοιπόν να τραγουδά και έτσι γνώρισε συνάντησε πολλούς ανθρώπους που τον βοήθησαν να ξεκινήσει τη μουσική του σταδιοδρομία. Τα επόμενα χρόνια, συνεργάστηκαν με τους hip hop καλλιτέχνες, Pharoahe Monch και KRS-One στο Brighton Concorde 2, και κυκλοφόρησαν το άλμπουμ μέσω του Bandcamp.

Στα 19 του, ο Γκράχαμ ενθαρρύνεται από τον πατέρα του να τραγουδήσει σε μια τοπική παμπ. Έτσι ο Γκράχαμ έβγαλε ένα acoustic EP με την ονομασία *Blues Town*. Μετά από αυτό τον έκλεισαν για πολλές acoustic συναυλίες, μεταξύ των οποίων και η συναυλία της Joan Armatrading στο Brighton Dome.

### ''Human'' (2016–παρόν)
Το πρώτο του single *Human* κυκλοφόρησε από την Columbia Records τον Ιούλιο του 2016. Έφτασε στο νούμερο ένα στα επίσημα Singles Charts στην Αυστρία, τη Γερμανία, το Βέλγιο και την Ελβετία. Επίσης έγινε χρυσό στη Γερμανία, την Ιταλία, τη Σουηδία, την Ελβετία, την Αυστρία, το Βέλγιο και την Ολλανδία. 

Το τραγούδι *Human* χρησιμοποιήθηκε ως μουσικό θέμα για το Amazon Prime στην σειρά *Oasis*. Το τραγούδι χρησιμοποιήθηκε επίσης στην επίσημη πρεμιέρα του τρέιλερ του βιντεοπαιχνιδιού *[[Mass Effect: Andromeda]]* της ονάδας ανάπτυξης BioWare της EA.

Το πρώτο ατομικό άλμπουμ του με τίτλο *Human*, κυκλοφόρησε στις 10 Φεβρουαρίου του 2017. Το άλμπουμ ανοίγει με το τραγούδι *Human*, διαθέτει το single *Skin*, και περιέχει άλλα κομμάτια.

Το 2017, ο Rag'n'Bone Man συνεργάστηκε με το βρετανικό virtual band Gorillaz, στο τραγούδι *The Apprentice* από το πέμπτο τους στούντιο άλμπουμ *Humanz* deluxe edition.

## Βραβεία
Το 2017 ο Rag'n'Bone Man κέρδισε το βραβείο British Breakthrough Act και το Βραβείο Επιλογής στα 2017 Brit Awards.

Επίσης, κέρδισε το βραβείο Παγκόσμιος καινούριος καλλιτέχνης και το βραβείο Παγκόσμιος Καλλιτέχνης στα βραβεία Echo Awards στη Γερμανία το 2017.

## Δισκογραφία
* *Human* (2017)

## Παραπομπές


Κατηγορία:Βραβευμένοι με Brit
Κατηγορία:Άγγλοι τραγουδιστές
Σπυρίδων Τράκας

Ο ** Σπυρίδων Τράκας** ήταν Έλληνας πολιτικός.

## Βιογραφικά στοιχεία

Εξελέγη πρώτη φορά βουλευτής Φθιώτιδος και Φωκίδος στις εκλογές του Μαΐου 1915 και επανεξελέγη βουλευτής Φθιώτιδος στις εκλογές του 1923. Στις γερουσιαστικές εκλογές του 1929 εξελέγη γερουσιαστής Φθιώτιδος και Φωκίδος για εξαετή θητεία.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Φθιωτιδοφωκίδας
Κατηγορία:Βουλευτές Φθιώτιδας
Γεώργιος Σχοινάς

Ο **Γεώργιος Σχοινάς** (1879 - ;) ήταν Έλληνας πολιτικός.

Ήταν δικηγόρος. Εξελέγη πρώτη φορά βουλευτής Μεσσηνίας στις εκλογές του 1920 και επανεξελέγη σε αυτές του 1935 (Λαϊκό Κόμμα) και του 1936. Στις γερουσιαστικές εκλογές του 1929 εξελέγη γερουσιαστής Μεσσηνίας για τριετή θητεία, η οποία το 1932 ανανεώθηκε για άλλα τρία χρόνια.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Μεσσηνίας
Γεώργιος Τζώρτζης

Ο ** Γεώργιος Τζώρτζης** (1885-1956) ήταν Έλληνας πολιτικός.

## Βιογραφικά στοιχεία

Ήταν γιος του Νικολάου Τζώρτζη. Είχε σπουδάσει νομικά και ιδιώτευσε ως δικηγόρος. Εξελέγη πρώτη φορά βουλευτής Φλωρίνης στις εκλογές του 1923 και επανεξελέγη σε αυτές του 1946. Στις γερουσιαστικές εκλογές του 1932 εξελέγη γερουσιαστής Φλώρινας για εξαετή θητεία. Πέθανε στη Φλώρινα στις 17 Ιανουαρίου 1956.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Φλώρινας
Δημήτριος Τερζάκης (πολιτικός)

Ο **Δημήτριος Τερζάκης** (1870 -  21 Ιουλίου 1958) ήταν Έλληνας δικηγόρος και πολιτικός. Υπηρέτησε ως δήμαρχος Ναυπλίου, γερουσιαστής, νομάρχης και βουλευτής Αργολιδοκορινθίας.

## Βιογραφικά στοιχεία
Η προγονική του καταγωγή ήταν από τον Άγιο Πέτρο Κυνουρίας.

Σπούδασε νομικά και άσκησε τη δικηγορία. Διετέλεσε δήμαρχος Ναυπλιέων από το 1899 ως το 1901 και αργότερα Νομάρχης Αργολίδας.

Εξελέγη πρώτη φορά βουλευτής Αργολίδας και Κορινθίας στις  εκλογές του Μαΐου του 1915. Στις 13 Νοεμβρίου 1932 εξελέγη γερουσιαστής Αργολίδος & Κορινθίας με τον Εκλογικό Σύλλογο Αγροτών σε επαναληπτικές εκλογές, υπηρετώντας ως το 1935. 

Απεβίωσε σε ηλικία 88 ετών στις 21 Ιουλίου 1958 και κηδεύτηκε στο νεκροταφείο του Ναυπλίου.  Ήταν παντρεμένος με την Αγγελική Πανοπούλου και είχε έναν γιο, τον συγγραφέα Άγγελο Τερζάκη.

## Παραπομπές


Κατηγορία:Δήμαρχοι Ναυπλίου
Κατηγορία:Έλληνες γερουσιαστές
Κατηγορία:Βουλευτές Αργολιδοκορινθίας
Ιωάννης Αντωνιάδης

Ο **Ιωάννης Αντωνιάδης** είναι Έλληνας πολιτικός.

## Βιογραφία
Στις ελληνικές βουλευτικές εκλογές του Ιανουαρίου 2015, εξελέγη βουλευτής στην Βουλή των Ελλήνων στην λίστα της Νέας Δημοκρατίας στην Εκλογική περιφέρεια Φλώρινας. Επίσης ο πρόεδρος της Ν.Δ. Κυριάκος Μητσοτάκης τον όρισε ως Αναπληρωτή τομεάρχη Αγροτικής Ανάπτυξης της Ν.Δ.

## Παραπομπές


## Εξωτερικοί σύνδεσμοι
* Ιωάννης Δημητρίου Αντωνιάδης, Βιογραφικά Στοιχεία στην ιστοσελίδα της Βουλής των Ελλήνων.

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Φλώρινας
Παναγιώτης Σταματόπουλος

Ο **Παναγιώτης Σταματόπουλος** ήταν Έλληνας πολιτικός.

## Βιογραφικά στοιχεία

Ήταν γαλακτοπώλης. Το 1932, σε αναπληρωματική εκλογή, εξελέγη γερουσιαστής από τον εκλογικό κατάλογο Βιοτεχνών και Μικρεμπόρων.

## Παραπομπές


Κατηγορία:Έλληνες γερουσιαστές
Συμεών Συμεώνογλου

Ο **Συμεών Συμεώνογλου** (1868 - ;) ήταν Έλληνας πολιτικός και έμπορος.

## Βιογραφικά στοιχεία

Ήταν γεωπόνος και έμπορος. Το 1914 εξελέγη βουλευτής στην τουρκική εθνοσυνέλευση. Με την εγκατάστασή του στην Ελλάδα εξελέγη βουλευτής Πειραιώς στις εκλογές του 1926 και επανεξελέγη σε αυτές του 1928. Στις γερουσιαστικές εκλογές του 1932 εξελέγη αρτιστίνδην γερουσιαστής εκ της Βουλής και της Γερουσίας.

## Παραπομπές


Κατηγορία:Βουλευτές Πειραιά
Κατηγορία:Έλληνες γερουσιαστές
Κέχρος Ροδόπης

Ο **Κέχρος **(βουλγαρικά: *Мерикос*) είναι ορεινό χωριό στην Περιφερειακή Ενότητα Ροδόπης στην Ανατολική Μακεδονία και Θράκη. 

## Γεωγραφικά - ιστορικά στοιχεία
Ο Κέχρος βρίσκεται προς τα όρια της Ελλάδας με τη Βουλγαρία και τα όρια του πρώην νομού με την Περιφερειακή Ενότητα Έβρου. Το χωριό είναι κτισμένο στις πλαγιές του όρους Σάπκα με υψόμετρο 650 μέτρων, σε απόσταση 36 χιλιόμετρα ΒΑ. από τη Φιλλύρα (έδρα του δήμου) και 65 χιλιόμετρα ΒΑ. από την Κομοτηνή. Πολιτισμικά, όπως και όλα του Κέχρου, ανήκει στα Πομακοχώρια της Ροδόπης. Ο οικισμός δημιουργήθηκε όταν οι Πομάκοι βοσκοί της γύρω περιοχής αφού μετακόμισαν τις μάντρες τους έξω από το χωριό, άρχισαν με την πάροδο των χρόνων να φτιάχνουν και τα σπίτια τους κοντά σε αυτές. Αξιοθέατο θεωρείται το ανακαινισμένο τζαμί του που έχει αξιοσημείωτη διακόσμηση. Το 1918 ο Βούλγαρος ακαδημαϊκός Λιούμπομιρ Μίλετιτς καταγράφει το χωριό ως πομακικό,  αποτελούμενο από 200 οικογένειες. Μάλιστα αναφέρει ότι οι κάποιοι κάτοικοι του Κέχρου στο τέλος του 1913 είχαν συμμετάσχει στην τρομοκράτηση των βουλγαρόφωνων κατοίκων των παρακείμενων χωριών, οι οποίοι είχαν διασκορπιστεί στα γύρω δάση, φοβούμενοι να πάνε στα σπίτια τους, ενώ είχαν σκοτώσει και κάποιους κατοίκους. Από την πλευρά τους οι κάτοικοι του Κέχρου υποστήριζαν πως οι οπαδοί του βουλγαρικού εθνικισμού στην περιοχή τους είχαν σκοτώσει ένα μικρό παιδί, κοντά στον οικισμό του  Μικρού Δερείου

## Διοικητικά - πληθυσμιακά στοιχεία
Ως οικισμός αναφέρεται επίσημα το 1924 στο ΦΕΚ 194Α - 14/08/1924 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα Καλλικράτης, αποτελεί μέρος του δήμου Αρριανών, του οποίου αποτελεί δημοτική ενότητα. Η δημοτική ενότητα έχει έκταση 140,617 τ.χλμ. Σύμφωνα με την απογραφή του 2021 η ομώνυμη δημοτική ενότητα έχει πληθυσμό 1.112 κατοίκων. Οι απογραφές πληθυσμού μετά τον Β' Παγκόσμιο Πόλεμο είναι:

*Συμπεριλαμβάνονται οι σημερινοί οικισμοί: Βούρλα, Κάμπος, Κερασιά, Μικρός Κέχρος, Μοναστήρι, Τσούκκα, Χαμηλό και Χαράδρα

## Εξωτερικοί σύνδεσμοι
* Κέχρος Ροδόπης από τον ιστότοπο https://archive.apan.gr/.
* Ο Κέχρος και τα Αρριανά από το Γυμνάσιο Διαπολιτισμικής Εκπαίδευσης Σαπών.
* Αρχειακή περιγραφή για Κέχρος (Ροδόπη) από το Εθνικό Ευρετήριο Αρχείων των Γενικών Αρχείων του Κράτους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Πομακοχώρια
Κατηγορία:Δήμος Αρριανών
Doom (ταινία)

Το ***Doom*** είναι ταινία επιστημονικής φαντασίας, δράσης και τρόμου σε σκηνοθεσία Αντζέι Μπαρτκόβιακ, και γράφτηκε από τους Ντέιβιντ Καλλαχαμ και Ουέσλι Στρικ. Βασίζεται στην ομώνυμη σειρά βιντεοπαιχνιδιών από την id Software. Με πρωταγωνιστές τους Καρλ Ούρμπαν και Ντουέιν Τζόνσον, η ταινία ακολουθεί μια ομάδα πεζοναυτών σε μια ερευνητική μονάδα στον Άρη. Αφού έφτασαν σε μια αποστολή διάσωσης και ανάκτησης μετά τη διακοπή της επικοινωνίας, οι πεζοναύτες σύντομα μάχονται τα γενετικά τροποποιημένα τέρατα που μαστίζουν την εγκατάσταση.

Μετά την λήξη των δικαιωμάτων με την Universal Pictures και Columbia Pictures, η id Software υπέγραψε συμφωνία με την Warner Bros., με την προϋπόθεση ότι η ταινία θα είναι greenlit μέσα σε ένα χρόνο. Η Warner Bros. έχασε τα δικαιώματα, τα οποία στη συνέχεια δόθηκαν πίσω στην Universal, η οποία ξεκίνησε την παραγωγή το 2004. Η ταινία ήταν μια διεθνής συμπαραγωγή των Ηνωμένων Πολιτειών, του Ηνωμένου Βασιλείου, της Τσεχίας και της Γερμανίας.

Σε μια συνέντευξη, ο εκτελεστικός παραγωγός Τζον Ουέλς δήλωσε ότι μια δεύτερη ταινία θα τεθεί σε παραγωγή εάν η πρώτη ήταν μια επιτυχία στο box office. Η ταινία κέρδισε 28,2 εκατομμύρια δολάρια στη Βόρεια Αμερική και 27,8 εκατομμύρια δολάρια στο εξωτερικό για ένα παγκόσμιο σύνολο 56 εκατομμυρίων δολαρίων. Με βάση τον προϋπολογισμό 60 εκατομμυρίων δολαρίων, η ταινία ήταν μια βόμβα του box office.

## Παραπομπές


## Εξωτερικοί σύνδεσμοι
* Επίσημη ιστοσελίδα
* *[http://www.imdb.com/title/tt0419706/ Doom]* στην Internet Movie Database
* *[http://tcmdb.com/title/title.jsp?stid=581108 Doom]* στο TCM Movie Database
* *[http://www.boxofficemojo.com/movies/?id=doom.htm Doom]* στο Box Office Mojo
* *[https://www.rottentomatoes.com/m/doom/ Doom]* στο Rotten Tomatoes
* *[http://www.metacritic.com/movie/doom Doom]* στο Metacritic

Κατηγορία:Ταινίες του 2005
Κατηγορία:Άρης στη μυθοπλασία
Κατηγορία:Αγγλόφωνες ταινίες
Κατηγορία:Doom
Κατηγορία:Αμερικανικές ταινίες της δεκαετίας 2000
Κατηγορία:Βρετανικές ταινίες της δεκαετίας 2000
Κατηγορία:Τσεχικές ταινίες
Κατηγορία:Γερμανικές ταινίες
Κατηγορία:Ταινίες με τέρατα
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές θρίλερ ταινίες επιστημονικής φαντασίας
Κατηγορία:Γερμανικές ταινίες δράσης
Κατηγορία:Γερμανικές ταινίες τρόμου
Κατηγορία:Biopunk ταινίες
Κατηγορία:Ταινίες παραγωγής Universal Pictures
Κατηγορία:Ταινίες βασισμένες σε βιντεοπαιχνίδια
Κατηγορία:Βρετανικές ταινίες δράσης
Κατηγορία:Ταινίες γυρισμένες στην Τσεχία
Κατηγορία:Περιπετειώδεις ταινίες τρόμου
Κατηγορία:Βρετανικές ταινίες τρόμου
Κατηγορία:Ταινίες Di Bonaventura Pictures
Κατηγορία:Ταινίες σε παραγωγή Λορέντζο ντι Μποναβεντούρα
Κιζίλ-Οΐ (Επαρχία Αλάι)

Το **Κιζίλ-Οΐ** () είναι χωριό στην επαρχία Αλάι, στην περιφέρεια Ος του νοτιοδυτικού Κιργιστάν. Αποτελεί μέρος του Αγροτικού Οκρούγκ Κονούρ-Ντομπό. 

Σύμφωνα με την απογραφή του 2009, ο πληθυσμός του χωριού ανερχόταν στα 224 άτομα.

## Παραπομπές


Κατηγορία:Πόλεις και χωριά της Επαρχίας Αλάι
Κατηγορία:Κατοικημένες περιοχές στην Περιφέρεια Ος
Μαντζούν

[thumb|Ένα πιάτο ματσούν στην [Αρμενία]]
Το **ματζόον ** (αρμενικά: մածուն, προφέρεται *matsun*) ή **ματσόνι **(γεωργιανά: მაწონი, προφέρεται *mats'oni*) είναι αρμενικό γάλα που έχει υποστεί ζύμωση, Χρησιμοποιείται στην κουζίνα του Καυκάσου, ιδίως στην Αρμενία και στην Γεωργία. Μοιάζει πολύ με τογιαούρτι. Επίσης, περιέχει τα βακτήρια γαλακτικού οξέως *Lactobacillus delbrueckii* του υποείδους *bulgaricus* και *Streptococcus thermophilus*.

Το ματζόον παράγεται κυρίως από αγελαδινό γάλα. Επίσης, μπορεί να παραχθεί από κατσικίσιο γάλα, πρόβειο γάλα και βουβαλίσιο γάλα. 

## Ετυμολογία
Το όνομα του προϊόντος προέρχεται από την αρμενική λέξη *matz*. Το προϊόν αναφέρεται ευρέως από μεσαιωνικούς αρμένιους συγγραφείς, όπως τον Γκρίγκορ Μάγκιστρος (11ος αιώνας), τον Χοβχάννες Ερζνκάτσι (13ος αιώνας), τον Γκριγκόρ Τατεβατσί (14ος αιώνας) και άλλους. Ο Γκρίγκορ Μάγκιστρος, στο βιβλίο *Ορισμός της Γραμματικής*, έδωσε τη σωστή ετυμολογία της λέξης.

## Παραπομπές


## Εξωτερικοί σύνδεσμοι
* Matsoni: The Countercultural Yogurt  (στα αγγλικά) 
* Delicious Georgian Cuisine — MATSONI /YOGHURT/ SOUP (στα αγγλικά)
* 
Κατηγορία:Αρμενική κουζίνα
Κατηγορία:Ποτά προϊόντα ζύμωσης
Κατηγορία:Γαλακτοκομικά προϊόντα ζύμωσης
Κατηγορία:Γεωργιανή κουζίνα
Δημήτρης Κανελλόπουλος

Ο **Δημήτρης Κανελλόπουλος** (Αθήνα, 11 Μαρτίου 1975) είναι Έλληνας τραγουδοποιός και κιθαρίστας και ιδρυτικό μέλος των Domenica.

## Βιογραφία
Γεννήθηκε στην Αθήνα το 1975. Σπούδασε Μουσική (Σύνθεση – Ενορχήστρωση – Φωνητική – Θεωρία – Πιάνο – Ηλεκτρική Κιθάρα) στο Εθνικό Ωδείο Αθηνών και στο Ωδείο Τέχνης του Γιώργου Φακανά. Γνωρίζει να παίζει ηλεκτρικό μπάσο, ντραμς, και υπήρξε δάσκαλος κιθάρας σε διάφορα ωδεία.

Τον Μάρτιο του 1994 δημιούργησε το ποπ-ροκ συγκρότημα Domenica, το οποίο σε σύντομο χρονικό διάστημα έγινε δημοφιλές στο ελληνικό κοινό. Με τους Domenica, έγραφε τη μουσική και τους στίχους στα περισσότερα τραγούδια και ήταν ο βασικός τραγουδιστής. Το 2002, στα Μουσικά Βραβεία Αρίων, στην ετήσια μουσική διοργάνωση της I.F.P.I., το γκρουπ κέρδισε τον τίτλο Καλύτερο Έντεχνο Συγκρότημα 2002 με το άλμπουμ *Μέσα στη βουή του δρόμου*. Το 2004, πάλι στα Μουσικά Βραβεία Αρίων, οι Domenica κέρδισαν τον τίτλο Καλύτερος Δίσκος Εναλλακτικής Μουσικής με το άλμπουμ *Ιστορίες για μικρούς και μεγάλους* και το 2005 στα Mad Awards Καλύτερο Ροκ Video Cip με το τραγούδι *Λίγη ζωή ακόμη*. Έχει συμμετάσχει σε πάνω από 30 δίσκους άλλων καλλιτεχνών.

Από τα τέλη του 2020 και μέχρι σήμερα συνθέτει ορχηστρικά κομμάτια που κυκλοφορούν ψηφιακά με τίτλο *Compositions Part 1*.

Το 2021 κυκλοφόρησε 2 singles με τίτλο "Σκάλα" και "Θα έρθεις η να 'ρθώ".

Το 2024 κυκλοφόρησε το single "Μια καρδιά δε φτάνει".

## Δισκογραφία

### Προσωπική

**Άσε τ' όνειρο ν' ανάψει* (2017)
**Compositions Part 1* (2021)

### Με Domenica

**Άχρηστα ρολόγια* (1999)
**Μέσα στη βουή του δρόμου* (2002)
**Ιστορίες για μικρούς και μεγάλους* (2004)
**Χίλιες φορές έτσι* (2007)
**Λήθη* (2009)
**Πέρασε η ώρα?* (2018)
**Στοργή* (2022)
**Ερωτική Νύχτα* (2025)

## Παραπομπές


## Εξωτερικοί σύνδεσμοι
* Δημήτρης Κανελλόπουλος στο YouTube
* Δημήτρης Κανελλόπουλος στο Discogs

Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες κιθαρίστες
Παρνάσιος

Ο **Παρνάσιος** ήταν επιφανής πολίτης της Κορίνθου με καταγωγή από την Πάτρα που διετέλεσε Έπαρχος Αιγύπτου (*praefectus Aegypti*) από το 357 έως το 359. Μετά τη λήξη της επαρχίας του, διώχθηκε από τον Αυτοκράτορα Κωνστάντιο και εξορίστηκε. Σύμφωνα με τον Αμμιανό Μαρκελλίνο, ο Παρνάσιος γεννήθηκε στην Πάτρα, πρωτεύουσα της Επαρχίας Αχαΐας, και ήταν "άνθρωπος απλών ηθών" (homo simplicium morum). Σύμφωνα με επιστολή του Λιβανίου, ήταν εθνικός και όχι Χριστιανός. Ο εξορισθείς Παρνάσιος έχει ταυτιστεί με το **Μέμμιο Πόντιο Πτολεμαίο Παρνάσιο** ο οποίος αναφέρεται σε βάση αγάλματος το οποίο ανεγέρθηκε προς τιμήν του στην Κόρινθο. Κάποια στιγμή, πολύ πριν το 359, δήλωσε πως όταν έφυγε από την Πάτρα αναζητώντας αξίωμα στη ρωμαϊκή διοίκηση, είδε σε όνειρο πως τον καθοδηγούσαν κάποιες φιγούρες με τραγική ενδυμασία (σύμφωνα με το Αρτεμίδωρο τον Ονειροκριτικό, όνειρα που περιλάμβαναν θέατρο θα πραγματοποιούντο). Όταν, το 359, ο Κωνστάντιος διέταξε να στηθεί ένα δικαστήριο στη Σκυθόπολη της Παλαιστίνης για να διωχθούν όσοι υποτίθεται πως απεργάζονταν την πτώση του καθεστώτος μέσω μαντείας και μαγείας, αυτή η αναφορά του Παρνασίου ήταν αρκετή για να δικαστεί. O Αμμιανός αναφέρει πως ο Παρνάσιος φοβόταν πως θα καταδικαστεί σε θάνατο, αλλά εν τέλει η ποινή του ήταν εξορία. Το έτος 363 (μετά το θάνατο του Κωνστάντιου και την άνοδο του Ιουλιανού στο θρόνο) είχε αθωωθεί και επιστρέψει στην Κόρινθο.

## Παραπομπές


## Πηγές
* Samellas, Antigone (2010). *[https://books.google.gr/books?id=DXeQTPQsCRgC&printsec=frontcover&dq=Alienation:+The+Experience+of+the+Eastern+Mediterranean+(50-600+A.D.)&hl=en&sa=X&ved=0ahUKEwjKzMyF6vzTAhVJBBoKHZ9zA_QQ6AEIJTAA Alienation: The Experience of the Eastern Mediterranean (50-600 A.D.)]*, Peter Lang AG, 1998. ISBN	3039117890.
* Rohrbacher, David (2002). *[http://books.google.gr/books?id=g7-AteT1eZIC&lpg=PP1&dq=inauthor%3Arohrbacher&pg=PP1#v=onepage&q&f=false The Historians of Late Antiquity]*, Routledge, 2002. ISBN 0-415-20458-5.
* Washburn, Daniel (2007), Banishment in the Later Roman Empire, 284-476 CE, Routledge, 2012. ISBN 0415529255.
* Bunson, Matthew (2002). Encyclopedia of the Roman Empire, Facts on File, 2002. ISBN 0816045623.

## Εξωτερικοί σύνδεσμοι
* Η Ιστορία του Αμμιανού Μαρκελλίνου, στο Lacus Curtius (λατινικό κείμενο και μετάφραση στα Αγγλικά)
* 

Κατηγορία:Ρωμαίοι αξιωματούχοι
Έβαλντ Άαβ

Ο **Έβαλντ Άαβ** (εσθονικά: *Evald Aav*, 22 Φεβρουαρίου/7 Μαρτίου 1900 - 21 Μαρτίου 1939) ήταν σημαντικός Εσθονός συνθέτης και διευθυντής ορχήστρας του Μεσοπολέμου.

## Βιογραφία
Γεννήθηκε το 1900 στο Τάλιν της Εσθονίας -το οποίο τότε αποτελούσε κομμάτι της Ρωσικής Αυτοκρατορίας- και πραγματοποίησε τα πρώτα του μαθήματα στο πιάνο και τη θεωρία της μουσικής υπό τους Χέλμι Βίιτολ-Μόχρφελντ και Άντον Κάσεμετς αντίστοιχα. Αργότερα εισήλθε στην Ανωτάτη Μουσική Σχολή του Τάλιν όπου σπούδασε σύνθεση υπό τις οδηγίες του Άρτουρ Καπ, ολοκληρώνοντας τις σπουδές του το 1926. 

Από το 1916 μέχρι την αποφοίτησή του συμμετείχε στη χορωδία της Εσθονικής Όπερας, ενώ διηύθυνε μεταξύ άλλων τη χορωδία και την ορχήστρα της Στρατιωτικής Σχολής του Τάλιν (1924-1927), την ανδρική χορωδία της Ένωσης Εσθονών Ερμηνευτών (1934-1939), τη μεικτή χορωδία του Νεανικού Μουσικού Συνδέσμου του Τάλιν (1937-1939) κ.ά. 

Παράλληλα υπήρξε συντάκτης και συνεργάτης εγχώριων μουσικών περιοδικών, υπάλληλος στον Σύνδεσμο Προστασίας Εσθονών Συγγραφέων καθώς και μέλος από το 1930 στην Ένωση Εσθονών Ερμηνευτών. 

Απεβίωσε στις 21 Μαρτίου του 1939 εξαιτίας ασθένειας. Λίγες μέρες πριν τον θάνατό του τιμήθηκε από το εσθονικό κράτος με το παράσημο του Τάγματος του Εσθονικού Ερυθρού Σταυρού, ενώ το 1943 θεσπίστηκε, με πρωτοβουλία της αδελφής του Φρίντα Ρούκι, υποτροφία που έφερε το όνομά του.

## Έργο
Το 1928 ο Άαβ συνέθεσε τους *Εσθονούς Βίκινγκς*, την πρώτη όπερα που γράφτηκε στην εσθονική γλώσσα. Η υπόθεση του έργου διαδραματίζεται στη μεσαιωνική Σιγκτούνα της Σκανδιναβίας και πραγματεύεται τη μοίρα του ανθρώπου ενόψει της καταστροφής της πόλης από εχθρική επιδρομή. Το ίδιο έτος, η όπερα του παρουσιάστηκε στο κοινό σε σκηνοθεσία του Χάνο Κόμπους. 

Η συνολική παραγωγή του Άαβ αποτελείται από περίπου πενήντα συνθέσεις για χορωδίες (ανδρικές, γυναικείες αλλά και μεικτές), έργα για πιάνο, συμφωνίες κλπ. Άλλα σημαντικά έργα του πέρα από τους *Εσθονούς Βίκινγκς* είναι ο *Τραγουδιστής*, το *Ξημέρωμα* και τα *Παιδιά του Βορρά*.

## Παραπομπές


Κατηγορία:Εσθονοί συνθέτες
Κατηγορία:Εσθονοί μουσικοί
Κατηγορία:Εσθονοί διευθυντές ορχήστρας
Κατηγορία:Εσθονοί διευθυντές χορωδίας
Νεσατέλ

Το **Νεσατέλ** (,  – «νέο κάστρο») είναι πόλη στην Ελβετία, διοικητικό κέντρο του ομώνυμου καντονιού. Βρίσκεται στην βορειοδυτική όχθη της λίμνης Νεσατέλ. 

Είναι γνωστό για τη βιομηχανία ρολογιών και την τοπική παραλλαγή του φοντύ. 
thumb|left|250px|Το κάστρο του Νεσατέλ

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ελβετίας
Βραβείο Βολφ

Το **Βραβείο Βολφ** (*Wolf Prize*) είναι ένα διεθνές βραβείο που απονέμεται στο Ισραήλ, τα περισσότερα έτη από το 1978 μέχρι σήμερα, σε επιστήμονες και καλλιτέχνες που βρίσκονται στη ζωή, για *«επιτεύγματα προς όφελος της ανθρωπότητας και των φιλικών σχέσεων μεταξύ των λαών ... ανεξαρτήτως εθνικότητας, φυλής, χρώματος, θρησκείας, φύλου ή πολιτικών απόψεων»*.

## Ιστορία
Το Βραβείο Βολφ απονέμεται από το ομώνυμο «Ίδρυμα Βολφ», το οποίο ιδρύθηκε από τον δρα. Ρικάρντο Βολφ, έναν Γερμανοεβραίο και Κουβανό εφευρέτη και διπλωμάτη - πρώην πρεσβευτή της Κούβας στο Ισραήλ. Το βραβείο απονέμεται σε πέντε επιστήμες: Στη Γεωπονία, στη Χημεία, στα Μαθηματικά, στην Ιατρική, στη Φυσική. Επίσης, απονέμεται και ένα στις καλές τέχνες, εναλλάξ σε αρχιτέκτονες, μουσικούς, ζωγράφους και γλύπτες. Το κάθε βραβείο αποτελείται από ένα δίπλωμα και το ποσό των εκατό χιλιάδων δολαρίων ΗΠΑ. Αν και το βραβείο χαρακτηρίζεται ως «ετήσιο» από το Ίδρυμα Βολφ, στην πραγματικότητα δεν απονέμεται κάθε χρόνο: μόνο έξι βραβεία δόθηκαν μεταξύ του 2000 και του 2010 στις περισσότερες κατηγορίες, και μόλις τέσσερα στη φυσική.

Στις κατηγορίες της φυσικής και της χημείας, τα Βραβεία Βολφ θεωρούνται από πολλούς τα μεγαλύτερου κύρους διεθνώς σε αυτές τις επιστήμες μετά το αντίστοιχο Βραβείο Νόμπελ. Ειδικότερα το Βραβείο Βολφ Φυσικής έχει τη φήμη ότι απονέμεται σε μελλοντικούς αποδέκτες του Νόμπελ Φυσικής: από τους 26 τιμηθέντες με Βολφ Φυσικής μεταξύ του 1978 και του 2010, οι 14 πήραν αργότερα και το Βραβείο Νόμπελ Φυσικής, και μάλιστα οι πέντε το αμέσως επόμενο έτος.

Αλλά και στην ιατρική, το Βολφ είναι πιθανώς το τρίτο σημαντικότερο βραβείο μετά το Νόμπελ Ιατρικής και το Βραβείο Λάσκερ, ενώ στα μαθηματικά είναι επίσης ένα από τα κορυφαία. Το βραβείο της γεωπονίας έχει παρομοίως χαρακτηρισθεί ισοδύναμο με ένα «Βραβείο Νόμπελ στη γεωπονία».

## Δείτε επίσης
* Βραβείο Βολφ Γεωπονίας
* Βραβείο Βολφ Ιατρικής
* Βραβείο Βολφ Μαθηματικών
* Βραβείο Βολφ στις Τέχνες
* Βραβείο Βολφ Φυσικής
* Βραβείο Βολφ Χημείας

## Παραπομπές

## Εξωτερικοί σύνδεσμοι

* 
* 

Βολφ
Βολφ
Μουσείο Νόμπελ

Το **Μουσείο Νόμπελ** (σουηδ.: Nobelmuseet) είναι ένα μουσείο αφιερωμένο στην πληροφόρηση για τα Βραβεία Νόμπελ, τη ζωή του ιδρυτή τους Άλφρεντ Νόμπελ (1833-1896), καθώς και των βραβευθέντων με Νόμπελ από το 1901 μέχρι σήμερα. Το μουσείο βρίσκεται, μαζί με τη Σουηδική Ακαδημία και τη Βιβλιοθήκη Νόμπελ, στο κτίριο του πρώην Χρηματιστηρίου (*Börshuset*), στη βόρεια πλευρά της πλατείας Stortorget στην Gamla stan, την παλιά πόλη στο κέντρο της Στοκχόλμης, στη Σουηδία. Πολύ ενδιαφέρον τμήμα του μουσείου θεωρείται η έκθεση αντικειμένων δωρημένων από ανθρώπους που τιμήθηκαν με το Βραβείο Νόμπελ, μαζί με αστείες και προσωπικές ιστορίες από τις ζωές τους.

[thumb|left|Μοντέλο [Φουλερένιο|φουλερενίου στην έκθεση του μουσείου]] 
Εκτός από τα εκθέματά του, το μουσείο προσφέρει ταινίες, θεατρικές παραστάσεις και συζητήσεις για την επιστήμη, ενώ στεγάζει βιβλιοπωλείο, κατάστημα αναμνηστικών. Υπάρχουν εκθέσεις που αφορούν ιδιαιτέρως διάσημα πρόσωπα, όπως τη Μαρία Κιουρί, τον Ουίνστον Τσώρτσιλ και τον Νέλσον Μαντέλα. Συχνά επίσης οργανώνονται ευφάνταστες εκθέσεις, όπως η «Sketches of science», μία φωτογραφική έκθεση στην οποία 42 τιμημένοι με Νόμπελ φωτογραφήθηκαν μαζί με το δικής τους δημιουργίας σκίτσο με θέμα την ανακάλυψή τους που βραβεύθηκε. (Αυτή η έκθεση έχει περιοδεύσει και σε άλλα μέρη του κόσμου, μέχρι το Ντουμπάι και τη Σιγκαπούρη).  

Το Μουσείο Νόμπελ εγκαινιάσθηκε την άνοιξη του 2001, με την ευκαιρία της εκατοστής επετείου των Βραβείων Νόμπελ. Από τότε, η μεγάλη ζήτηση για ξεναγήσεις από τάξεις σχολείων έχουν δημιουργήσει το αδιαχώρητο στις αίθουσές του, οπότε φιλοδοξία των διοικούντων είναι να το μεταφέρουν σε ένα καταλληλότερο κτίριο στο νησί Σκεπσχόλμεν και συγκεκριμένα στην πρώην εκκλησία (τη Skeppsholmskyrkan). Στο νησί αυτό στα ανατολικά του κέντρου της Στοκχόλμης υπάρχουν ήδη πολλά μουσεία και άλλα σχετικά ιδρύματα.

## Παραπομπές


## Εξωτερικοί σύνδεσμοι
* Επίσημος ιστότοπος 

Νομπελ
Νομπελ
Μουσειο Νομπ
Ίνγκεμποργκ Έρικσντοττερ της Σουηδίας

Η **Ίνγκεμποργκ Έρικσντοττερ της Σουηδίας** (περί το 1212 - περί το 1254) ήταν Σουηδή πριγκίπισσα από τον Οίκο του Έρικ ήταν η μεγαλύτερη κόρη του Ερρίκου Ι΄ της Σουηδίας και της Ρίκισσα της Δανίας, μεγαλύτερης αδελφής του Ερρίκου ΙΑ΄ της Σουηδιας, σύζυγος του Μπίργιερ Γιαρλ και μητέρα των Σουηδών βασιλέων Βάλντεμαρ της Σουηδίας και Μάγκνους Γ΄ της Σουηδίας. Ζούσε εξόριστη στη Δανία, πατρίδα της μητέρας της, την εποχή που ο αδελφός της Ερρίκος ΙΑ΄ είχε εκθρονιστεί (1229-1234) από τον Κνούτο Β΄ της Σουηδίας, ο οποίος είχε οριστεί αντιβασιλιάς και κηδεμόνας του.

Η γαμήλια τελετή της Ίνγκεμποργκ έγινε την περίοδο που ήταν εξόριστος ο αδελφός της (1234), από ανάγκη να εξασφαλίσει συμμαχία με την ισχυρή οικογένεια των Μπγιέλμπο, ώστε να ανατρέψει τον σφετεριστή Κνούτο. Όταν ο αδελφός της πέθανε το 1250, τον διαδέχθηκε ο μεγαλύτερος γιος της Βάλντεμαρ, αλλά πραγματικός κυβερνήτης του βασιλείου ήταν ο σύζυγος της Μπίργιερ Γιαρλ ως τον θάνατο του το 1266. Η ίδια έγινε η πρώτη κυρία της βασιλικής αυλής. Η Ίνγκεμποργκ πέθανε από επιπλοκές κατά τη γέννηση διδύμων. 

## Οικογένεια
Με τον γάμο της με τον Μπίργιερ Γιαρλ παιδιά της ήταν:
* Ρίκισα 1238-1288.
* Βάλντεμαρ της Σουηδίας 1239-1302.
* Χριστίνα.
* Μάγκνους Γ΄ της Σουηδίας 1240-1290.
* Αικατερίνη 1245-1289.
* Ερρίκος 1250-1275, απεβ. 25 ετών.
* Ίνγκεμποργκ 1253-1302.
* Βενέδικτος 1254-1291, δούκας της Φινλανδίας.

## Παραπομπές


## Πηγές
*Cronica Principum Saxonie, MGH SS XXV, p. 476
*Lars O. Lagerqvist (1982). "Sverige och dess regenter under 1.000 år",("Sweden and its regents during 1000 years").  Albert Bonniers Förlag AB.

Κατηγορία:Οίκος του Έρικ
Κατηγορία:Σουηδέζες πριγκίπισσες
Ινγκαμόντερ

Η **Ινγκαμόντερ** (*Ingemo i Dala*, 1025 - ...), κόρη του του Εδμόνδου του Γηραιού και της συζύγου του Άστριντ Νγιαλσντότερ, ήταν βασίλισσα της Σουηδίας της οποίας το πραγματικό όνομα ήταν άγνωστο, οι ιστορικοί της έδωσαν ωστόσο το συγκεκριμένο όνομα (Αγγλικά : "Μητέρα του Ίνγκε") για να την ταυτοπίσουν με την μητέρα του Ίνγκε του Γηραιού. Κληρονόμος του πατέρα της ο οποίος δεν είχε γιους, παντρεύτηκε τον Στένκιλ μεταβιβάζοντας τα κληρονομικά δικαιώματα του θρόνου της Δανίας στον σύζυγο της. Με τον Στένκιλ απέκτησε τέσσερις γιους από τους οποίους οι δυο είναι καταγεγραμμένοι ιστορικά και ανέβηκαν στον θρόνο της Σουηδίας: είναι ο Ίνγκε Α΄ και ο Χάλστεν Στένκιλσον. 

Η Ινγκαμόντερ σχετίζεται με την Ινγκέμο μια τοπική Αγία στο Βάστεργκοτλαντ, η οποία δεν έχει αναγνωριστεί επίσημα από την Ρωμαιοκαθολική εκκλησία, και είναι γνωστή μονάχα από διάφορα σουηδικά έθιμα όπως το πηγάδι της Ινγκέμο. Το πηγάδι της Ινγκέμο ήταν αρχικά τόπος λατρείας των παγανιστών μεταξύ Σκόβντ και Τίνταχολμ. Οι διαστάσεις του είναι 1,20 επί 0,6 μέτρα, είναι επενδεδυμένο με πέτρα και καλύπτεται με πλάκα από ασβεστόλιθο. Οι πρώτες αναφορές για το πηγάδι ανάγονται στον 17ο αιώνα, τον 19ο αιώνα είχε γίνει χώρος έλξης των προσκυνητών οι οποίοι πέταγαν μέσα σε αυτό κέρματα για να τους φέρει τύχη.  

## Παραπομπές



## Πηγές

*Carl Henrik Martling (2001). En svensk helgonkrönika.
*Ohlmarks, Åke Alla Sveriges drottningar (AWE/Geber: 1976) Swedish
*Wilhelmina Stålberg (1864). "S:ta Ingemo". Anteckningar om svenska qvinnor (in Swedish).

## Εξωτερικοί σύνδεσμοι

*Στένκιλ
*Ευρωπαίοι βασιλικοί ευγενείς
*Χάρτης της Σουηδίας

Κατηγορία:Βασίλισσες της Σουηδίας
Κατηγορία:Σουηδέζες πριγκίπισσες
Τσουγκ

Το **Τσουγκ** (, , , ρομανσικά: *Zug*) είναι πόλη στην Ελβετία, πρωτεύουσα και μεγαλύτερη πόλη του καντονιού Τσουγκ. 

Ο δήμος είχε συνολικό πληθυσμό 30,205 κατοίκων στις 31 Δεκεμβρίου του 2017. Η επίσημη γλώσσα του Τσουγκ είναι τα γερμανικά αλλά η κύρια ομιλούμενη γλώσσα είναι η τοπική παραλλαγή της Αλεμανικής Ελβετικής Γερμανικής διαλέκτου.

***Ιστορία***

**Προϊστορία**

Τα παλαιότερα ίχνη ανθρώπου στην πόλη χρονολογούνται γύρω στο 14,000 π.Χ. Αρχαιολογικά ευρήματα βρέθηκαν στη βόρεια όχθη της Λίμνης του Τσουγκ και προέρχονται από κυνηγούς και τροφοσυλλέκτες που ζούσαν νομαδικά.

thumb|left|250px|Το δημαρχείο στο Κόλινπλατζ
thumb|left|250px|Το θέατρο

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ελβετίας
Σιόν

Το **Σιόν** (, , ) είναι πόλη στην δυτική Ελβετία, πρωτεύουσα του καντονιού Βαλαί. Βρίσκεται στις όχθες του ποταμού Ροδανού. Στα βορειοανατολικά από την πόλη βρίσκεται το χιονοδρομικό κέντρο Κραν-Μοντάνα. 
thumb|left|250px|Η φωτογραφία του Σιόν περίπου 1900

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ελβετίας
Πραστειό

Με την ονομασία **Πραστειό** είναι γνωστά τα πιο κάτω χωριά της Κύπρου:
*Πραστειό Αυδήμου, στην επαρχία Λεμεσού
*Πραστειό Κελλακίου, στην επαρχία Λεμεσού
*Πραστειό Κελοκεδάρων, στην επαρχία Πάφου
*Πραστειό Αμμοχώστου, στην επαρχία Αμμοχώστου
*Πραστειό Λευκωσίας, στην επαρχία Λευκωσίας

Κατηγορία:Αποσαφηνίσεις ελληνικών τοπωνυμίων
Λειβαδίτης

Το ελληνικό επώνυμο **Λειβαδίτης** μπορεί να αναφέρεται σε κάποιο από τα παρακάτω πρόσωπα:

* Αλέκος Λειβαδίτης (1914–1980), Έλληνας ηθοποιός του θεάτρου και του κινηματογράφου
* Θάνος Λειβαδίτης (1934–2005), Έλληνας ηθοποιός και σεναριογράφος
* Τάσος Λειβαδίτης (1922–1988), Έλληνας ποιητής
Ορθοθειοκρεσόλη

Η **ορθοθειοκρεσόλη** (αγγλικά: *ortho-thiocresol*) είναι αρωματική οργανική ένωση με μοριακό τύπο **[[C7H8S|C<sub>7</sub>H<sub>8</sub>S]]**, αν και χρησιμοποιείται περισσότερο ο πιο αναλυτικός τύπος **o-[[Μεθυλομάδα|CH<sub>3</sub>]]([[Άνθρακας|C]]<sub>6</sub>[[Υδρογόνο|H]]<sub>4</sub>)[[Θείο|S]]H**. Η χημικά καθαρή ορθοθειοκρεσόλη, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι υγρό με οσμή που κατά περίπτωση θυμίζει κρεμμύδι, σκόρδο, αβγό ή καουτσούκ. Πιο συγκεκριμένα, είναι μια θειοφαινόλη. Ο όρος «θειοκρεσόλη», επεκτείνεται, πέρα από τις τρεις (3) «μητρικές» θειοκρεσόλες, και σε ορισμένα «θυγατρικά» παράγωγα αυτών. Χρησιμοποιήθηκε ως πρόσθετο οσμής σε τρόφιμα. Το όνομά της υποδηλώνει ότι αυτή η ένωση αποτελεί το θειούχο ανάλογο της ορθοκρεσόλης.

## Αναφορές


Κατηγορία:Αρωματικές θειόλες
Κατηγορία:C7
Κασιμάτης

Το ελληνικό επώνυμο **Κασιμάτης** μπορεί να αναφέρεται σε κάποιο από τα παρακάτω πρόσωπα:

* Αντώνης Κασιμάτης (γενν. 1915), ποδοσφαιριστής
* Γεώργιος Κασιμάτης (γενν. 1932), πολιτειολόγος, καθηγητής του Συνταγματικού Δικαίου και διευθυντής του Νομικού Γραφείου του πρωθυπουργού Ανδρέα Παπανδρέου
* Γιώργος Κασιμάτης (γενν. 1949), Γενικός Γραμματέας Αθλητισμού αλλά και Πανελλήνιος Πρωταθλητής Στίβου
* Γιάννης Κασιμάτης (θάν. 1961), Αλεξανδρινός λόγιος και εκδότης
* Γρηγόρης Κασιμάτης (1922-2004), ιδρυτικό στέλεχος και βουλευτής του ΠΑΣΟΚ
* Γρηγόριος Κασιμάτης (1906-1987), καθηγητής της Νομικής, υπουργός, συγγραφέας και Ακαδημαϊκός
* Ιωάννης Κασιμάτης (1893-;), αντιπτέραρχος, αρχηγός ΓΕΑ και ναυτικός διοικητής Κρήτης το 1940-1941
* Κωνσταντίνος Κασιμάτης (1895-1948), διευθυντής αστυνομικών σχολών και συγγραφέας
* Κωνσταντίνος Κασιμάτης (γενν. 1918), μαθηματικός, καθηγητής πανεπιστημίων στον Καναδά και στις ΗΠΑ
* Μιχάλης Κασιμάτης (1943-2022), αρχιτέκτονας και αντιδήμαρχος Αθηναίων (1979-86)
* Νικόλαος Κασιμάτης (γενν. 1955), οικονομολόγος
* Παναγιώτης Κασιμάτης (1863-1938), εισαγγελέας και βουλευτής
* Πέτρος Κασιμάτης (θάν. 1729), ιατροφιλόσοφος
* Σταύρος Κασιμάτης (γενν. 1953), δήμαρχος Κορυδαλλού
* Στέφανος Κασιμάτης, δημοσιογράφος
* Στυλιανός Κασιμάτης (1818-1895), βουλευτής και πρόεδρος της Βουλής
Η εξανθήσασα ράβδος του Ιωσήφ

**Η εξανθήσασα ράβδος του Ιωσήφ**  είναι εικονογραφικό θέμα της χριστιανικής τέχνης σύμφωνα με το οποίο ο Ιωσήφ κρατάει ράβδο η οποία έχει βλαστήσει.

## Προέλευση θέματος
Σύμφωνα με το Πρωτευάγγελιον μετά από αγγελική υπόδειξη προσκλήθηκαν με κήρυκα *οι χηρεύοντες του λαού*. Ο κάθε ένας από αυτούς θα έπρεπε να προσκομίζει μία ράβδο η οποία μετά από σχετική θεοσημεία θα καταδεικνυόταν ποιανού σύζυγος ήταν η Παναγία. Ο αρχιερέας συγκέντρωσε τις ράβδους στο Ιερό και αφού προσευχήθηκε ζήτησε θεοσημία. Από την ράβδο του Ιωσήφ εξήλθε περιστέρι το οποίο έκατσε στο κεφάλι του Ιωσήφ, οπότε *εκληρώθη* η Παρθενος στον Ιωσήφ. Η αναγωγή του θέματος εντοπίζεται στην βλαστήσασα ράβδο του Ααρών, η οποία λειτουργεί ως προεικόνιση της Παναγίας.
## Διάδοση θέματος
Στην Αγία Σοφία του Κιέβου τον 11ο αι. εντοπίζεται η σκηνή με τους χηρεύοντες και τις ράβδους τους, στο Ιερό με τον Ζαχαρία, ενώ ανθεί μόνο η ράβδος του Ιωσήφ, την οποία προσφέρει η Παναγία στον Ιωσήφ.
Στην Δύση συναντάται το θέμα από τον 14ο αι.Γνωστή είναι η τοιχογραφία του Τζόττο στην Αρένα της Πάδοβας. Τον 15ο αι.έχουμε απεικόνιση στο καταπέτασμα της Notre Dame της Beaune με σκηνές από τον βίο της Παναγίας. Εδώ η εξανθίσασα ράβδος έχει μεταβληθεί σε κρίνο. Την εξανθίσασα ράβδο έχουμε τον 17ο αι.και ανάμεσα στα γλυπτά του *χορού* της Παναγίας των Παρισίων

## Παραπομπές

## Πηγές
*Κωνσταντίνος Καλοκύρης, Η Θεοτόκος εις την εικονογραφίαν ανατολής και δύσεως, εκδ.Πατριαρχικόν Ίδρυμα Πατερικών Μελετών, Θεσσαλονίκη, 1972

Η εξανθησασα ραβδος του Ιωσηφ
Η εξανθησασα ραβδος του Ιωσηφ
Γιάννης Κασιμάτης

Ο **Γιάννης Κασιμάτης** (θάν. 1961) ήταν λόγιος και εκδότης από την Αλεξάνδρεια.
## Σπουδές-εκδόσεις
Σπούδασε νομικά και υπήρξε ένας από τους ιδρυτές του αλεξανδρινού περιοδικού *[[Γράμματα]]*. Ο ίδιος συνέγραψε μόνο μερικά ποιήματα και ελάχιστα πεζά κείμενα, όλα δημοσιευμένα σε περιοδικά της Αλεξάνδρειας. Το πλέον ενδιαφέρον από τα δεύτερα είναι μία μελέτη του για τη νεοελληνική ποίηση, δημοσιευμένη στα τεύχη 1 και 2 του έκτου τόμου του περιοδικού *[[Νέα Ζωή]]*. Εκεί ο Κασιμάτης ελέγχει το *«ελεεινόν οργίασμα της Παρασχικής τεχνοτροπίας»*.

Ο Γιάννης Κασιμάτης, προτού αναμιχθεί στην κίνηση του περιοδικού *Γράμματα*, όπου η θητεία του υπήρξε μικρή, ήταν μέλος του σωματείου της *Νέας Ζωής*, που εξέδιδε το ομώνυμο περιοδικό: Διετέλεσε γραμματέας του και μέλος της συντακτικής επιτροπής του περιοδικού, το οποίο διεδραμάτισε καίριο ρόλο στην εξέλιξη των ελληνικών γραμμάτων στην Αίγυπτο. Αργότερα ανέπτυξε ο ίδιος εκδοτική και δημοσιογραφική δραστηριότητα. Υπήρξε ο εκδότης των αλεξανδρινών εφημερίδων *Τα Nέα* (1915-1924), *Εβδομάς* (1916-1917), *Φωνή* (1931) και *Εφημερίς* (1939-1961).

Ο Γ. Κασιμάτης ήταν νυμφευμένος με την επίσης λογία Αγλαΐα Κασιμάτη (θαν. 1969), αδελφή του συνιδρυτή του περιοδικού *Γράμματα*, Δημητρού Ζαχαριάδη.

## Παραπομπές


## Πηγές

* Το ομώνυμο λήμμα στη *Νέα Ελληνική Εγκυκλοπαίδεια-Χάρη Πάτση*

## Εξωτερικοί σύνδεσμοι
* Περιοδικό "Γράμματα" , από την ιστοσελίδα: "Κοσμόπολις", του Πανεπιστημίου Πάτρας.

Κατηγορία:Έλληνες λόγιοι του 20ου αιώνα
Κατηγορία:Έλληνες εκδότες
Γκέρχαρντ Μπέργκερ

Ο **Γκέρχαρντ Μπέργκερ** (γεν. στο Βεργκλ στις 27 Αυγούστου του 1959) είναι Αυστριακός παλαίμαχος οδηγός αγώνων. Απ' το 1984 μέχρι το 1997 αγωνίστηκε στη Φόρμουλα 1. Ο 1ος αγώνας στον οποίο συμμετείχε ήταν το Αυστριακό Γκραν Πρι του 1984 κι ο τελευταίος το Ευρωπαϊκό Γκρεαν Πρι του 1997. Δεν κέρδισε απολύτως κανένα Παγκόσμιο Πρωτάθλημα όμως σημείωσε άλλα εξίσου σημαντικά αποτελέσματα. Ο 1ος αγώνας τον οποίο κέρδισε ήταν το Μεξικανικό Γκραν Πρι του 1986 κι ο τελευταίος το Γερμανικό Γκραν Πρι του 1997. Συνολικά πήρε μέρος σε 210 Γκραν Πρι απ' τα οποία κέρδισε τα 10, στα 12 εκκίνησε απ' την πολ ποζίσιον, σκόραρε συνολικά 385 βαθμούς, 48 φορές βρέθηκε στο βάθρο των νικητών και σημείωσε 21 ταχύτερους γύρους. Απ' το 2006 μέχρι και το τέλος του 2009 είχε μαζί με το συμπατριώτη του Φραντς Τοστ την ομάδα Τόρο Ρόσο η οποία προέκυψε απ' την εξαγορά της Ιταλικής Minardi. Τότε αποσύρθηκε επειδή όπως είπε του ήταν αδύνατο να χρηματοδοτήσει την ομάδα μόνος του.

## Παραπομπές


Κατηγορία:Αυστριακοί οδηγοί της Φόρμουλα 1
Κατηγορία:Παράγοντες της Φόρμουλα 1
Ολυμπία Χοψονίδου

Η **Ολυμπία Χοψονίδου** (Κρασνοντάρ, 17 Ιουνίου 1983) είναι Ελληνίδα μοντέλο, γνωστή για τον τίτλο της ως Star Hellas 2006 στα καλλιστεία του ΑΝΤ1. Είναι, επίσης, γνωστή ως η σύζυγος του Έλληνα καλαθοσφαιριστή, Βασίλη Σπανούλη.

## Βιογραφία
Γεννήθηκε στις 17 Ιουνίου 1983 στο Κρασνοντάρ της Ρωσίας από Έλληνες γονείς ποντιακής καταγωγής, αλλά μεγάλωσε στο Ελευθέριο - Κορδελιό Θεσσαλονίκης. Έχει τρία αδέλφια: τον Τάσο, τον Γιάννη και την Βαλέρια. Μόλις τελείωσε το σχολείο, εγκαταστάθηκε στην Αθήνα, προκειμένου να σπουδάσει σχέδιο μόδας. Παράλληλα με τις σπουδές της, ξεκίνησε να εργάζεται ως μοντέλο και υπήρξε μαθήτρια στο πρακτορείο μοντέλων της Κρίστυς Κρανά.

Τον Νοέμβριο του 1998, συμμετείχε στον διαγωνισμό ομορφιάς Μις Γιανγκ - Μις Τουρισμός 1999, χωρίς όμως να καταφέρει να προκριθεί στην τελική εξάδα.

Τον Απρίλιο του 2006 εξελέγη Σταρ Ελλάς στα καλλιστεία του ΑΝΤ1. Έπειτα, τον Ιούλιο της ίδιας χρονιάς, εκπροσώπησε την Ελλάδα στον παγκόσμιο διαγωνισμό ομορφιάς Μις Υφήλιος, που πραγματοποιήθηκε στο Λος Άντζελες.

Το Δεκέμβριο του 2009 παντρεύτηκε με πολιτικό γάμο τον καλαθοσφαιριστή Βασίλη Σπανούλη και στις 24 Ιουνίου 2011 έγινε ο θρησκευτικός τους γάμος. Μαζί έχουν αποκτήσει έξι παιδιά.

## Τηλεόραση

## Παραπομπές


## Εξωτερικοί σύνδεσμοι
* Ολυμπία Χοψονίδου στο Gossip-tv.gr
*Twitter Account
*
*Ace Models
*7merestv Interview
*Star Hellas

Κατηγορία:Ελληνίδες μοντέλα
Κατηγορία:Νικήτριες Σταρ Ελλάς
Αικατερίνη Αμαλία της Ολλανδίας

Η **Αικατερίνη Αμαλία της Ολλανδίας** (Ολλανδικά: *Prinses Catharina Amalia der Nederlanden*, 7 Δεκεμβρίου 2003 -) είναι η κληρονόμος του θρόνου του Βασιλείου των Κάτω Χωρών, που αποτελείται από τις χώρες της Ολλανδίας, του Κουρασάο, της Αρούμπα, και του Αγίου Μαρτίνου.

Η Αικατερίνη Αμαλία είναι το μεγαλύτερο παιδί του βασιλιά Γουλιέλμου Αλέξανδρου και της βασίλισσας Μάξιμα. Έγινε κληρονόμος όταν ο πατέρας της ανέβηκε στο θρόνο στις 30 Απριλίου 2013, μετά από την παραίτηση της γιαγιάς της βασίλισσας Βεατρίκης.

## Γέννηση
Γεννήθηκε στις 7 Δεκεμβρίου 2003 και ώρα 17:01 μ.μ. (ώρα Χάγης) στο Ιατρικό Κέντρο Μπρόνοβο της Χάγης. Η γέννηση της ανακοινώθηκε στον Ολλανδικό λαό, με 101 χαιρετισμούς πυροβόλων όπλων σε τέσσερα μέρη του Βασιλείου των Κάτω Χωρών: στο Ντεν Χέλντερ και στην Χάγη της Ολλανδίας, στο Βίλλεμσταντ στις Ολλανδικές Αντίλλες και στο Οράνιεστατ στην Αρούμπα.

Οναμάσθηκε *Αικατερίνη* από την ελληνική λέξη που σημαίνει "*καθαρός*", *Αμαλία* από τον γερμανικό όνομα *Αμέλια* που σημαίνει "*προσπάθεια στον αγώνα*", *Βεατρίκη* από την γιαγιά της βασίλισσα Βεατρίκη, *Κάρμεν* από την γιαγιά της Μαρία ντελ Κάρμεν Σερρούτι Καρρικάρ και *Βικτώρια* από την νονά της Διάδοχο Πριγκίπισσα Βικτώρια της Σουηδίας.
   
Στις 12 Ιουνίου 2004 η Αικατερίνη Αμαλία βαφτίστηκε από τον Αιδεσιμότατο Κάρελ τερ Λίντεν στην Εκκλησία του Αγίου Ιακώβου στην Χάγη. Νονοί της ήταν ο θείος της Πρίγκιπας Κωνσταντίνος της Ολλανδίας, η Διάδοχος Πριγκίπισσα Βικτώρια της Σουηδίας, ο (τότε) αντιπρόεδρος του Συμβουλίου της Επικρατείας της Ολλανδίας Χέρμαν Τσένκ Βίλλινκ, η Σαμάνθα Ντίν (φίλη της μητέρας της), ο θείος της Μαρτίν Σορρεγιέτα και ο Μάρκ τερ Χάαρ (φίλος του πατέρα της).

Οι παππούδες της Αικατερίνης Αμαλίας, ο Χόρχε Σορρεγιέτα και η Μαρία ντελ Κάρμεν Σερρούτι Καρρικάρ, τους απαγορεύτηκε να παρακολουθήσουν το γάμο των γονιών της το 2002 λόγω της συμμετοχής του παππού της, στο καθεστώς του στρατηγού Χόρχε Ραφαέλ Βιδέλα, αλλά ήταν παρόντες στην βάπτιση της, η οποία ήταν ιδιωτική και όχι κρατική υπόθεση.

Η Αικατερίνη Αμαλία έχει δυο μικρότερες αδελφές την Πριγκίπισσα Αλεξία και την Πριγκίπισσα Αριάδνη, ενώ τον Ιούνιο του 2010 ήταν μια από τις παράνυφους στον γάμο της νονάς της Διαδόχου Πριγκίπισσας Βικτώρια της Σουηδίας με τον Δανιήλ Βέστλινγκ στο Καθεδρικό Ναό της Στοκχόλμης.

## Τίτλοι
***7 Δεκεμβρίου 2003 - 30 Απριλίου 2013**: *Η Βασιλική Υψηλότητα* Πριγκίπισσα Αικατερίνη Αμαλία της Ολλανδίας, Πριγκίπισσα της Οράγγης-Νασσάου.
***30 Απριλίου 2013 – έως σήμερα**: *Η Βασιλική Υψηλότητα* Πριγκίπισσα Αικατερίνη Αμαλία της Ολλανδίας, Η Πριγκίπισσα της Οράγγης, Πριγκίπισσα της Οράγγης-Νασσάου.

## Παραπομπές

## Εξωτερικοί σύνδεσμοι
* http://www.koninklijkhuis.nl/leden-koninklijk-huis/de-prinses-van-oranje at the website of the Royal House of the Netherlands

|-

|-

|-

Κατηγορία:Ολλανδοί ευγενείς
Κατηγορία:Οίκος της Οράγγης-Νάσσαου
Κατηγορία:Πριγκίπισσες της Οράγγης
Κατηγορία:Πριγκίπισσες της Οράγγης-Νάσσαου
Βιωματική τέχνη

Η **βιωματική προσέγγιση** της τέχνης προσπαθεί να δεσμεύσει τον θεατή με το έργο τέχνης με ποικίλους τρόπους χρησιμοποιώντας όλο το σώμα του σε σχεδιασμένες δραστηριότητες. Προσπαθεί μια βιωματική σύνδεση του θεατή με το έργο, καθώς αποκτά για εκείνον ένα προσωπικό νόημα, το οποίο αποκαλύπτεται μέσω ανοιχτών ερωτήσεων, μουσικής, χορού, αφηγηματικές δραστηριότητες, θεατρικό παιχνίδι, εικαστικά δρώμενα. Ειδικότερα, η βιωματική τέχνη μπορεί να εξοικειώσει τα παιδιά με διάφορα καλλιτεχνικά ρεύματα μέσα από παιγνιώδεις βιωματικές δράσεις. Η βιωματική τέχνη βοηθά τα παιδιά να προβληματιστούν, να ενεργήσουν δημιουργικά αλληλεπιδρώντας με το περιβάλλον τους, να εκφραστούν με μη λεκτικές μεθόδους, να αναπροσδιοριστούν ως υπάρξεις και σε σχέση με τους άλλους, να αποκτήσουν εμπιστοσύνη στις δυνάμεις τους.

## Παραπομπές


Κατηγορία:Τέχνη
Μάχη του Φλερύς

Έχουν πραγματοποιηθεί τέσσερις μάχες κοντά στην πόλη του Φλερύς στο Βέλγιο:

*Η Μάχη του Φλερύς (1622) κατά τον Τριακονταετή Πόλεμο
*Η Μάχη του Φλερύς (1690) κατά τον Εννεαετή Πόλεμο
*Η Μάχη του Φλερύς (1794) κατά τους Πολέμους της Γαλλικής Επανάστασης
*Η Μάχη του Λινύ (Μάχη του Φλερύς 1815) κατά τους Ναπολεόντειους Πολέμους
Λόενγκριν Φιλιπέλλο

Ο **Λόενγκριν Φιλιπέλλο**  (Lohengrin Filipello, περ. 1918 - 29 Δεκεμβρίου 1993) ήταν Ελβετός παρουσιαστής της τηλεόρασης.

Το 1956 Φιλιπέλλο είχε την τιμή να παρουσιάσει τον πρώτο Διαγωνισμό Τραγουδιού της Eurovision που διεξήχθη στο Λουγκάνο της Ελβετίας, όπως σημειώνεται στο *βιβλίο Ο Διαγωνισμός Τραγουδιού της Eurovision — Η Επίσημη Ιστορία* από τον συγγραφέα και ιστορικό Τζον Κένεντι  Ο'Κόνορ, Ο Φιλιπέλλο ήταν ο πρώτος άντρας που παρουσίασε τον διαγωνισμό μέχρι τον Λεόν Τσιτρόνε, ο οποίος ήταν συμπαρουσιαστής του διαγωνισμού του 1978 , Ο Φιλιπέλλο έχει επίσης τη διάκριση να είναι μόνος άνθρωπος που παρουσίασε τον διαγωνισμό μόνος του, μέχρι σήμερα. Αργότερα ασχολήθηκε ξανά με την Eurovision, καθώς παρουσίασε τον εθνικό τελικό της Ελβετίας τα έτη 1961 και 1967.

Ο Φιλιπέλλο πέθανε σε ηλικία 75 ετών, τον Δεκέμβριο του 1993.

## Αναφορές


Κατηγορία:Ελβετοί τηλεπαρουσιαστές
Κατηγορία:Διαγωνισμός Τραγουδιού Eurovision 1956